Poznámky geografia 5.C

**Krajiny mierneho podnebného pásma**

**Stepi**

* sú krajiny s trávnatým porastom v miernom podnebnom pásme
* **podnebie:** teplé a suché letá, studené zimy; málo zrážok, ktoré nestačia na rast stromov
* stepi v Severnej Amerike = PRÉRIE
* stepi v Južnej Amerike = PAMPY
* **rastlinstvo:** na stepiach sú úrodné pôdy – černozeme, na ktorých sa pestuje veľa pšenice a kukurice
* **živočíšstvo:** hraboše, sysle, zajace, jarabice, bažanty
* stepi sa na jednotlivých svetadieloch živočíšstvom aj líšia:
* napr. v Austrálii – pštros, klokan
* v Amerike – bizón, skunk
* v Ázii – sajga stepná
* v tejto oblasti je prevaha vidieckych sídel (farmy, niekde dodnes pretrváva kočovný spôsob života)
* v niektorých oblastiach mierneho pásma s nedostatkom zrážok sa vytvorili **púšte** s chudobným rastlinstvom

**Listnaté a ihličnaté lesy.**

* väčšina týchto lesov rastie na severnej pologuli – široký pás lesov sa tiahne naprieč Severnou Amerikou, Európou a Áziou
* v teplejších (južnejších) oblastiach ich tvoria lesy listnaté, v chladnejších (severnejších) oblastiach rastú lesy zmiešané a ihličnaté
* ihličnatý les na severnej pologuli = TAJGA
* **rastlinstvo:** dub, buk, hrab, javor, lipa, topoľ, vŕba...

smrek, jedľa, borovica, smrekovec opadavý...

* **živočíšstvo:** jeleň, srna, líška, vlk, divá sviňa, medveď, vtáky, hmyz...

na severe tajgy žijú napr. los, soboľ

* listnaté lesy ľudia svojou činnosťou zmenili najviac
* tieto oblasti patria k najhustejšie zaľudneným oblastiam sveta (odlesnenie, vznik veľkomiest, hustá sieť ciest, železníc, rozvinutý priemysel a poľnohospodárstvo)

**Po naučení sa učiva, odpovedajte písomne do zošita na otázky:**

1. Ako sa nazývajú stepi v Severnej Amerike?
2. Aké rastlinstvo je typické pre stepi?
3. Aké živočíchy sú charakteristické pre stepi?
4. Čo je to tajga?
5. Aké rastlinstvo je charakteristické pre listnaté a ihličnaté lesy?
6. Aké živočíšstvo je typické pre listnaté a ihličnaté lesy?